ರಾಷ್ಟ್ರಗೀತೆ ಹಾಡುವಾಗ ನಿದ್ರೆಗೆ ಜಾರಿದ ಮಹಿಳಾ ಕಾರ್ಪೊರೇಟರ್

ವಿಜಯಪುರ: ಮಹಾನಗರ ಪಾಲಿಕೆ ಸದಸ್ಯೆಯೊಬ್ಬರು ರಾಷ್ಟ್ರಗೀತೆ ಹಾಡುವಾಗ ನಿದ್ರೆಗೆ ಜಾರಿ ಅಗೌರವ ತೋರಿದ ಘಟನೆ ವಿಜಯಪುರಲ್ಲಿ ನಡೆದಿದೆ.

ಆರು ತಿಂಗಳ ನಂತರ ಇಂದು ವಿಜಯಪುರ ಮಹಾನಗರ ಪಾಲಿಕೆ ಸಾಮಾನ್ಯ ಸಭೆ ನಡೆಯಿತು. ಸಭೆಯ ಪ್ರಾರಂಭದ ಮೊದಲು ರಾಷ್ಟ್ರಗೀತೆ ಹಾಡಲಾಯಿತು. ಆಗ ವಾರ್ಡ್ ಸಂಖ್ಯೆ 25 ರ ಮಹಿಳಾ ಕಾರ್ಪೊರೇಟರ್ ಹೈರೋನಿಸಾ ಅವರು ಎದ್ದು ನಿಂತಿದ್ದರೂ, ನಿದ್ರೆಗೆ ಜಾರಿದ್ದರು.

ಕಾರ್ಪೊರೇಟರ್ ಹೈರೋನಿಸಾ ಅವರ ಈ ನಡೆಗೆ ಸಾರ್ವಜನಿಕರು ಆಕ್ರೋಶ ವ್ಯಕ್ತಪಡಿಸಿದ್ದು, ರಾಷ್ಟ್ರಗೀತೆಗೆ ಅಗೌರವ ತೋರಿದ ಪಾಲಿಕೆ ಮಹಿಳಾ ಕಾರ್ಪೊರೇಟರ್ ವಿರುದ್ಧ ಅಸಮಾಧಾನ ಹೊರ ಹಾಕಿದ್ದಾರೆ.